2016. gada 14. septembrī Rīkojums Nr. 515

Rīgā (prot. Nr. 45  6. §)

**Par valsts nekustamo īpašumu pārdošanu**

 1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot Publiskas personas mantas atsavināšanas likuma 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē:

 1.1. valsts nekustamo īpašumu "Jasmīni" (nekustamā īpašuma kadastra Nr. 3870 502 0013) – trīs būves (būvju kadastra apzīmējumi 3870 002 0039 001, 3870 002 0039 002 un 3870 002 0039 004) – Medņevas pagastā, Viļakas novadā, kas ierakstīts zemesgrāmatā uz valsts vārda Finanšu ministrijas personā;

1.2. valsts nekustamo īpašumu (nekustamā īpašuma kadastra Nr. 0900 501 0083) – divas būves (būvju kadastra apzīmējumi 0900 001 0083 003 un 0900 001 0083 004) – Pētera ielā 4A, Jelgavā, kas ierakstīts zemesgrāmatā uz valsts vārda Iekšlietu ministrijas personā.

2. Pircēji par valsts nekustamajiem īpašumiem maksā *euro*.

3. Finanšu ministrijai un Iekšlietu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Satiksmes ministrs Uldis Augulis